Slushin nimikkojuoman Original Slushin 2.0 -versiossa maistuu trendikäs gini - Oy Hartwall Ab
Original Slush on loskamainen versio Hartwallin vuoden 1952 lonkerosta
Start-up-tapahtuma Slushille suunniteltu nimikkojuoma Original Slush lanseerattiin ensimmäisen kerran vuosi sitten. Tänä vuonna juomasta jalostettiin A21-cocktailbaarin toimesta 2.0 versio, jota kolmihenkinen raati pääsi maistelemaan ennakkoon. Entiselle Yhdysvaltain Suomen suurlähettiläälle Bruce Oreckille juoma oli samalla ensimmäinen kosketus lonkeroon.
Euroopan suurimmaksi kasvuyritystapahtumaksi kasvaneen Slushin myötä Helsinki täyttyy kansainvälisistä vieraista ympäri maailmaa. Vuosi sitten Hartwall yhdisti voimansa Slushin kanssa ja tapahtumalle lanseerattiin oma nimikkojuoma, Original Slush. Juoma syntyi ideasta päivittää suomalainen juomaklassikko Slush-tapahtumalle sopivaksi versioksi.
Tänä vuonna Original Slush -juoma päivittyy Slushin innovatiivisen hengen mukaisesti 2.0 versioksi maailman parhaana cocktailbaarina palkitun A21:n perustajan Timo Siitosen toimesta.
Bruce Oreck maistoi lonkeroa ensimmäisen kerran loskaisena versiona
Original Slush 2.0 -juomaa pääsivät ennakkoon maistamaan entinen Yhdysvaltain Suomen suurlähettiläs Bruce Oreck, Slush-tapahtumassa alusta saakka mukana ollut Peter Vesterbacka sekä uuden Slush Music -tapahtuman Kalle Lindroth.
Bruce Oreckille Original Slush 2.0 -juoma oli samalla ensimmäinen kerta, kun hän maistoi lonkeroa.
Myös Hartwall Original Long Drinkin hieno tarina vetosi maistajiin. Hartwall Original Long Drink oli aikansa innovaatio vuonna 1952, kun se kehitettiin Helsingin olympialaisiin helpottamaan baarimestareiden työtä turistien janon sammuttamisessa. Juoma loi Suomeen uuden, maailmalla uniikin lonkerojuomien kategorian ja lunasti samalla paikkansa osana suomalaista kulttuurihistoriaa.
”Ulkomailla brändillä ja sen tarinalla on suuri merkitys ostopäätöksen kannalta. Hartwall Original Long Drinkillä on todella mielenkiintoinen tarina ja pitkä historia”, Oreck toteaa.
”Juoma sopisi hyvin mukaan myös Slushin Aasian tapahtumiin”, Vesterbacka jatkaa.
Slush järjestetään 30.11.–1.12.2016. Helsingin messukeskuksessa, johon tapahtuma kerää noin 15 000 kävijää yli sadasta maasta. Slushissa kävijät pääsevät tutustumaan lonkeron tarinaan tauoilla esitettävän mainosfilmin kautta. Original Slush 2.0 –juomaa tarjoillaan tapahtuman iltatilaisuudessa 1.12.
Kuvat: http://mediapankki.hartwall.fi/l/W2_7M_LXnCqs
lonkero , original long drink , Slush